KISKŐRÖS VÁROS POLGÁRMESTERE

ELŐTERJESZTÉS

(sürgősséggel a Képviselő-testület 2024. november 6-i ülésére)

TÁRGY: 
A KISKŐRÖS, 2463 HRSZ ALATTI INGATLAN RÉSZLEGES ADÁSVÉTELE
A Kiskőrös, 2463 hrsz-ú, természetben Kiskőrös, Kossuth L. út 19. szám alatti ingatlan 7/26-od arányban Kiskőrös Város Önkormányzata tulajdonát képezi.
Az Önkormányzat a Kossuth L. út – Damjanich utca – Mészáros L- utca és a Lidl által határolt telektömb településfejlesztését, területrendezését tervezi, mely telektömbnek része a Kossuth L. út 19. szám alatti ingatlan (előterjesztés melléklete).

Az Önkormányzat, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontja szerinti településfejlesztés, településrendezés közfeladatainak megvalósítása érdekében vételi ajánlatott tett Hachbold László Mihályné Kiskőrös, Kossuth L. út 19. szám alatti ingatlan 12/26-od arányú tulajdonrészének megvásárlására.
Az önkormányzati vagyonról, a vagyon hasznosításáról szóló 26/2012. (XII.19.) önk. rendelet (a továbbiakban: vagyonrendelet) 18. § (1) bekezdésében foglaltak szerint az önkormányzat visszterhes tulajdonszerzése ingatlan esetében kizárólag a Képviselő-testület döntése alapján lehetséges. A vagyonrendelet 18. § (2) bekezdése alapján az önkormányzati tulajdonszerzést megelőzően a vagyonelem forgalmi értékének meghatározásáról a Polgármesteri Hivatal az általa megjelölt szakértő útján gondoskodik.
Az ingatlanforgalmi szakértő a Kiskőrös, 2463 hrsz-ú ingatlan értékét 42.700.000,-Ft összegben határozta meg, a 12/26-od tulajdonrészre megállapított vételár 19.707.692,-Ft. Tulajdonos a vételár összegét elfogadta.

Az előterjesztés sürgősséggel történő tárgyalását indokolja, hogy az adásvételi szerződés-tervezet felek által történő egyeztetése a képviselő-testületi anyagkiküldést követően vált véglegessé.

Fentiekre tekintettel javaslom, hogy a Képviselő-testület a határozat-tervezetben foglaltak szerint döntsön.

Kiskőrös, 2024. október 31.

Domonyi László s.k.,

polgármester

HATÁROZAT-TERVEZET

A Képviselő-testület
1. egyetért azzal, hogy Kiskőrös Város Önkormányzata, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontja szerinti településfejlesztés, településrendezés, mint helyben biztosítható önkormányzati közfeladat céljára, visszterhes vagyonátruházás útján megvásárolja a Kiskőrös, 2463 hrsz-ú ingatlanban Hachbold László Mihályné 12/26-od arányú tulajdonrészét, a határozat-tervezet mellékletét képező szerződésben foglalt tulajdonjog-átruházási feltételekkel,
2. felhatalmazza a polgármestert a határozat-tervezet mellékletét képező adásvételi szerződés, továbbá az azzal összefüggő jognyilatkozatok megtételére és aláírására, valamint a tulajdonjog ingatlan-nyilvántartásba történő bejegyeztetésére.

